CELEX: 52010SC0882
Language: da
Date: 2010-07-06
Title: Forslag til Rådets afgørelse om et uforholdsmæssigt stort underskud i Bulgarien

DA
DA    DA
 ---pagebreak---    EUROPA-KOMMISSIONEN
                                  Bruxelles, den 6.7.2010
                                  SEK(2010) 882 endelig
                      Forslag til
                RÅDETS AFGØRELSE
   om et uforholdsmæssigt stort underskud i Bulgarien
DA                                                        DA
 ---pagebreak---                                                 BEGRUNDELSE
   1.        ANVENDELSE           AF    STABILITETS-         OG      VÆKSTPAGTEN           I   DEN   AKTUELLE
             KRISESITUATION
   Mange EU-lande står i dag over for offentlige underskud, der ligger over traktatens
   referenceværdi på 3 % af BNP. Den ofte kraftige forværring af underskuddet og den
   offentlige gæld skal ses i sammenhæng med den globale finanskrise og økonomiske nedgang
   af hidtil uset omfang i 2008/09. Flere faktorer gør sig gældende. For det første resulterer den
   økonomiske nedgang i lavere skatteindtægter og stigende udgifter til sociale ydelser (f.eks.
   arbejdsløshedsunderstøttelse). For det andet mener Kommissionen, at finanspolitikken har en
   vigtig rolle at spille i den nuværende ekstraordinære situation, og derfor opfordrede den til
   gennemførelse af finanspolitiske stimulerende foranstaltninger i sin europæiske økonomiske
   genopretningsplan fra november 2008, som blev godkendt af Det Europæiske Råd i
   december. I planen understreges det, at de stimulerende foranstaltninger bør gennemføres
   rettidigt, være målrettede og midlertidige og differentieres medlemsstaterne imellem for at
   tage hensyn til deres forskelligartede situation hvad angår konkurrenceevne og
   bæredygtigheden i de offentlige finanser, og at de bør afvikles, når de økonomiske forhold
   bliver bedre. Endelig har adskillige medlemsstater taget skridt til at stabilisere deres
   finansielle sektor, hvoraf nogle smitter af på den offentlige gæld eller indebærer en risiko for
   større underskud og gæld i fremtiden, omend nogle af omkostningerne forbundet med den
   offentlige støtte kan hentes hjem igen i fremtiden.
   Kommissionen skal i henhold til stabilitets- og vækstpagten indlede proceduren i forbindelse
   med uforholdsmæssigt store underskud, når en medlemsstats offentlige underskud overskrider
   referenceværdien på 3 % af BNP. Ændringerne af stabilitets- og vækstpagten i 2005 tjente til
   at sikre, at især den økonomiske og budgetmæssige situation tages fuldt ud i betragtning i alle
   faser af proceduren i forbindelse med uforholdsmæssigt store underskud. På den måde bliver
   pagten en ramme, der kan benyttes som støtte for politikker, der hurtigt kan gøre de offentlige
   finanser sunde igen i den givne økonomiske situation og dermed sikre holdbarhed i de
   offentlige finanser på lang sigt.
   2.        HIDTIDIGE FASER I PROCEDUREN I FORBINDELSE MED UFORHOLDSMÆSSIGT STORE
             UNDERSKUD
   Der er i artikel 126 i traktaten om Den Europæiske Unions funktionsmåde fastsat en
   procedure i forbindelse med uforholdsmæssigt store underskud. Proceduren er nærmere
   specificeret i Rådets forordning (EF) nr. 1467/97 om fremskyndelse og afklaring af
   gennemførelsen af proceduren i forbindelse med uforholdsmæssigt store underskud1, som
   indgår i stabilitets- og vækstpagten.
   I henhold til traktatens artikel 126, stk. 2, skal Kommissionen overvåge, om budgetdisciplinen
   overholdes på grundlag af to kriterier, nemlig: a) hvorvidt den procentdel, som det forventede
   eller faktiske offentlige underskud udgør af bruttonationalproduktet (BNP), overstiger
   1
           EFT L 209 af 2.8.1997, s. 6. Der tages i rapporten også hensyn til "Specifikationer om gennemførelsen
           af stabilitets- og vækstpagten og retningslinjer for stabilitets- og konvergensprogrammernes indhold og
           form", som Økofin-Rådet godkendte den 10. november 2009, og som findes på følgende adresse:
           http://ec.europa.eu/economy_finance/sgp/legal_texts/index_en.htm.
EN                                                         2                                                       EN
 ---pagebreak---    referenceværdien på 3 % (medmindre denne procentdel er faldet væsentligt og vedvarende og
   har nået et niveau, der ligger tæt på referenceværdien, eller, alternativt, overskridelsen af
   referenceværdien kun er exceptionel og midlertidig, og nævnte procentdel fortsat ligger tæt på
   referenceværdien), og b) hvorvidt den procentdel, som den offentlige gæld udgør af
   bruttonationalproduktet, overstiger referenceværdien på 60 % (medmindre denne procentdel
   mindskes tilstrækkeligt og nærmer sig referenceværdien med en tilfredsstillende hastighed).
   Det fastsættes i artikel 126, stk. 3, at Kommissionen udarbejder en rapport, hvis en
   medlemsstat ikke opfylder kravene i forbindelse med et af eller begge disse kriterier. I
   rapporten skal der ligeledes "tages […] hensyn til, om det offentlige underskud overstiger de
   offentlige investeringsudgifter, samt til alle andre relevante forhold, herunder medlemsstatens
   økonomiske og budgetmæssige situation på mellemlang sigt".
   På grundlag af de data, som de bulgarske myndigheder indberettede i april 20102, og som
   efterfølgende blev godkendt af Eurostat3, samt under hensyntagen til Kommissionens
   økonomiske prognose fra foråret 2010 vedtog Kommissionen den 12. maj 20104 en rapport
   efter artikel 126, stk. 3, om Bulgarien.
   Derefter og i overensstemmelse med artikel 126, stk. 4, afgav Det Økonomiske og Finansielle
   Udvalg en udtalelse om Kommissionens rapport den 27. maj 2010.
   3.         FOREKOMSTEN AF ET UFORHOLDSMÆSSIGT STORT UNDERSKUD
   Ifølge de oplysninger, som de bulgarske myndigheder indsendte i april 2010, udgjorde det
   offentlige underskud i Bulgarien 3,9 % af BNP i 2009 og overskred således referenceværdien
   på 3 % af BNP. I sin rapport efter artikel 126, stk. 3, fandt Kommissionen, at underskuddet
   ikke lå tæt på referenceværdien på 3 % af BNP, men at overskridelsen af referenceværdien
   kan betegnes som exceptionel i traktatens og stabilitets- og vækstpagtens forstand. Den er
   navnlig resultatet af et alvorligt økonomisk tilbageslag i traktatens og stabilitets- og
   vækstpagtens forstand, idet den globale økonomiske og finansielle krise ramte den bulgarske
   økonomi hårdt, og den negative årlige vækst i BNP nåede 5 % i 2009. Endvidere kunne
   overskridelsen af referenceværdien betegnes som midlertidig. Ifølge Kommissionens
   prognose fra foråret 2010 vil det offentlige underskud, ud fra en antagelse om en uændret
   polkitik, allerede i 2010 falde til under referenceværdien samtidig med stabiliseringen af
   økonomien og som resultat af de finanspolitiske konsolideringsforanstaltninger, som
   regeringen bebudede i slutningen af marts 2010. I en indberetning fra den 22. juni 2010
   reviderede de bulgarske myndigheder det forventede underskud for 2010 yderligere til 3,8 %
   af BNP, hvilket er over og ikke tæt på referenceværdien. Traktatens underskudskriterium er
   ikke opfyldt.
   2
            I henhold til Rådets forordning (EF) nr. 479/2009 skal medlemsstaterne to gange om året underrette
            Kommissionen om deres forventede og faktiske offentlige underskud og om niveauet for deres
            offentlige    gæld.     Bulgariens     seneste    indberetning    findes    på     følgende    websted:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables
   3
            Eurostats pressemeddelelse nr. 55/2010 af 22. april 2010.
   4
            Alle dokumenter vedrørende proceduren i forbindelse med det uforholdsmæssigt store underskud i
            Bulgarien findes på følgende websted:
            http://ec.europa.eu/economy_finance/sgp/deficit/countries/index_en.htm
EN                                                         3                                                         EN
 ---pagebreak---    Oplysningerne i indberetningen fra april 2010 som led i proceduren i forbindelse med det
   uforholdsmæssigt store underskud viser, at den offentlige bruttogæld fortsat ligger et godt
   stykke under referenceværdien på 60 % af BNP og i 2009 lå på 14,8 % af BNP. Ifølge
   Kommissionens prognose fra foråret 2010 forventes gældskvoten at stige i perioden 2010-
   2011, men fortsat at ligge under 19 % af BNP. I en indberetning fra den 22. juni 2010
   reviderede de bulgarske myndigheder den forventede gæld for 2010 yderligere til 15,3 % af
   BNP. Traktatens gældskriterium er opfyldt.
   I overensstemmelse med bestemmelserne i traktaten og stabilitets- og vækstpagten
   analyserede Kommissionen også andre relevante forhold i sin rapport. I henhold til stabilitets-
   og vækstpagten kan der kun tages hensyn til disse forhold i de faser, der ligger forud for
   afgørelsen om, at der foreligger et uforholdsmæssigt stort underskud, hvis underskuddet
   opfylder den dobbelte betingelse om, at det skal ligge tæt på referenceværdien, og at
   overskridelsen af referenceværdien skal være midlertidig. I Bulgariens tilfælde er denne
   dobbelte betingelse ikke opfyldt. Særskilt betragtet ser de relevante forhold i denne sag stort
   set ud til at være positive.
   Det Økonomiske og Finansielle Udvalgs udtalelse efter traktatens artikel 126, stk. 4, stemmer
   overens med vurderingen i Kommissionens rapport i henhold til artikel 126, stk. 3, om
   forekomsten af et uforholdsmæssigt stort underskud.
   Med henvisning til Kommissionens rapport i henhold til artikel 126, stk. 3, og Det
   Økonomiske og Finansielle Udvalgs udtalelse i henhold til artikel 126, stk. 4, finder
   Kommissionen, at der foreligger et uforholdsmæssigt stort underskud i Bulgarien.
   Kommissionen vedtog den 12. maj 2010 en udtalelse herom, som hermed afgives til Rådet i
   overensstemmelse med artikel 126, stk. 5. Kommissionen foreslår, at Rådet træffer afgørelse i
   overensstemmelse hermed, jf. artikel 126, stk. 6. Herudover forelægger Kommissionen en
   henstilling med henblik på Rådets henstilling til Bulgarien om at bringe situationen med et
   uforholdsmæssigt stort underskud til ophør, jf. traktatens artikel 126, stk. 7.
   4.        HENSTILLINGER       MED HENBLIK PÅ AT BRINGE                SITUATIONEN     MED    ET
             UFORHOLDSMÆSSIGT STORT UNDERSKUD TIL OPHØR
   I henhold til artikel 3, stk. 4, i Rådets forordning (EF) nr. 1467/97 skal der i en henstilling
   udstedt af Rådet efter artikel 126, stk. 7, fastsættes en frist på højst seks måneder for den
   pågældende medlemsstats iværksættelse af virkningsfulde foranstaltninger, og der skal
   fastsættes en frist for korrektionen af det uforholdsmæssigt store underskud, "som bør
   gennemføres i året efter, at det er konstateret, medmindre der foreligger særlige
   omstændigheder". Det følger af forordningens artikel 2, stk. 6, at der ved beslutningen om,
   hvorvidt der foreligger særlige omstændigheder, skal tages hensyn til de "relevante forhold",
   som er gennemgået i Kommissionens rapport i henhold til traktatens artikel 126, stk. 3. I
   henstillingen skal Rådet i henhold til forordningens artikel 3, stk. 4, opfordre medlemsstaten
   til at opnå en "årlig minimumsforbedring på som benchmark mindst 0,5 % af BNP af den
   konjunkturkorrigerede saldo eksklusive engangsforanstaltninger og midlertidige
   foranstaltninger for at sikre, at det uforholdsmæssigt store underskud korrigeres inden for
   fristen i henstillingen".
   I Bulgariens tilfælde blev de relevante forhold som beskrevet i artikel 2, stk. 3, i forordning
   (EF) nr. 1467/97 og som undersøgt i Kommissionens rapport i henhold til artikel 124, stk. 3,
   anset for at være gunstige. De tyder imidlertid ikke på, at der foreligger særlige
EN                                                 4                                               EN
 ---pagebreak---    omstændigheder, som berettiger en afvigelse fra den normale frist for korrektionen af
   underskuddet. I Kommissionens prognose fra foråret 2010 forventes især væksten i det reale
   BNP – efter et alvorligt fald i 2009 som følge af den globale økonomiske og finansielle
   krise – at stige gradvis og nå 2,7 % i 2011. I anmeldelsen fra april 2010 som led i proceduren i
   forbindelse med det uforholdsmæssigt store underskud forventer de bulgarske myndigheder,
   at det offentlige budgetunderskud falder til under referenceværdien, nemlig til 2 % af BNP i
   2010, understøttet af en stigning i væksten i det reale BNP til 1 % og den yderligere
   konsolideringspakke i størrelsesordenen 2¼ % af BNP fra den 31. marts 2010. I
   Kommissionens prognose fra foråret 2010 forventes det offentlige budgetunderskud at
   forbedres til 2,8 % af BNP i 2010 og til 2,2 % af BNP i 2011, hvilket er baseret på en
   antagelse om en uændret politik, en forventet gradvis forbedring i vækstudsigterne og en
   forsigtig     vurdering     af    de    budgetmæssige       virkninger     af    de     bebudede
   konsolideringsforanstaltninger. I juni foretog de bulgarske myndigheder en halvårsrevision af
   2010-budgettet og forhøjede det forventede offentlige underskud til 3,8 % af BNP.
   Revisionen skyldtes en betydelig nedjustering af de fremskrevne offentlige indtægter i
   kølvandet på meget svage skattedata i de første få måneder af 2010. Den tager sigte på at
   sikre, at de automatiske stabilisatorer fungerer korrekt, og at de nationale og internationale
   økonomiske udfordringer afspejles nøjagtigt. På grundlag af Kommissionens prognose og den
   seneste budgetmæssige og økonomiske udvikling bør de bulgarske myndigheder undgå en
   forværring af 2010-underskuddet ud over 3,8 % af BNP og korrigere det uforholdsmæssigt
   store underskud senest i 2011, hvilket indebærer en strukturel konsolideringsindsats på
   omkring ¾ procentpoint af BNP i det år.
   Det uventede underskud i 2009 – foruden de negative budgetvirkninger af
   konjunkturnedgangen – ser også ud til at være forbundet med proceduremæssige svagheder
   med hensyn til udgiftsplanlægning og periodiseret gennemførelseskontrol. De store udækkede
   betalingsforpligtelser i henhold til bilag til kontrakter, som den foregående regering havde
   indgået forud for valget i juli 2009, var ikke planlagt i budgettet og resulterede i en yderligere
   forværring af budgetstillingen. Det negative resultat afspejler også det forhold, at de seneste
   økonomiske opgangstider ikke blev udnyttet fuldt ud til at gennemføre væsentlige reformer
   med henblik på at forbedre effektiviteten af de offentlige udgifter. I tiden før krisen har
   Bulgarien haft fordel af store uventede indtægter som følge af en stigende aktivitet og en
   meget skatteintensiv vækststruktur. I stedet for at blive opsparet fuldt ud er en del af disse
   uventede indtægter imidlertid blevet anvendt til at finansiere forholdsvis høje ad hoc-
   pensionsstigninger og lønstigninger i den offentlige sektor – langt over
   produktivitetsgevinsterne – samt til sænkninger af skatte- og socialsikringssatserne.
   Den ikke-bindende karakter af den mellemfristede finanspolitiske ramme i den treårige
   budgetplanlægning og manglen på effektive udgiftskontrolmekanismer og udgiftsregler har
   forhindret, at den finanspolitiske stilling bliver endnu stærkere og har således yderligere
   dæmpet konjunkturnedgangens negative indvirkning på de offentlige finanser. Den
   eksisterende budgetramme giver desuden regeringen visse diskretionære udgiftsbeføjelser,
   hvilket underminerer den finanspolitiske gennemsigtighed og ansvarlighed. De manglende
   reformer i sundhedssektoren har gentagne gange resulteret i akkumulering af restancer hos
   hospitalerne og efterfølgende udgiftsoverskridelser. De successive reduktioner af
   pensionsbidragssatserne har sammen med pensionsstigninger og manglen på udlignende
   reformforanstaltninger medført en stor stigning i pensionsudgifterne, hvilket indebærer risici
   for systemets holdbarhed. Fremme af reformer i uddannelsessystemet og i den offentlige
   administration kunne bidrage til at forbedre den administrative kapacitet og
   uddannelsesniveauet samt øge effektiviteten af de offentlige udgifter og derved opnå den
   nødvendige budgetkonsolidering.
EN                                                  5                                                 EN
 ---pagebreak---    En forstærket overvågning som led i proceduren i forbindelse med uforholdsmæssigt store
   underskud, som forekommer nødvendig i betragtning af fristen for korrektionen af det
   uforholdsmæssigt store underskud, vil kræve en regelmæssig og rettidig kontrol med de
   fremskridt, der gøres med gennemførelsen af den strategi for konsolidering af de offentlige
   finanser, der skal bidrage til at korrigere det uforholdsmæssigt store underskud. I denne
   forbindelse, og indtil proceduren i forbindelse med uforholdsmæssigt store underskud er
   ophævet, kunne det være nyttigt at afsætte et særskilt kapitel til dette spørgsmål i
   opdateringen af Bulgariens konvergensprogram,.
                     Centrale makroøkonomiske og budgetmæssige fremskrivninger
                                                                     2007     2008     2009   2010    2011     2012    2013
                 Realt BNP
                                             KOM forår 2010            6,2     6,0     -5,0    0,0      2,7      -       -
               (% ændring)
               Outputgab1,2
                                            KOM forår 20102            4,3     5,0     -2,9   -4,8     -4,0      -       -
          (% af potentielt BNP)
              Offentlig saldo
                                             KOM forår 2010            0,1     1,8     -3,9   -2,8     -2,2      -       -
                (% af BNP)
               Primær saldo
                                             KOM forår 2010            1,1     2,7     -3,1   -2,0     -1,4      -       -
                (% af BNP)
      Konjunkturkorrigeret saldo1
                                             KOM forår 2010           -1,5     0,0     -2,8   -1,1     -0,8      -       -
                (% af BNP)
             Strukturel saldo3
                                             KOM forår 2010            1,8     0,0     -2,8   -1,1     -0,8      -       -
                (% af BNP)
           Offentlig bruttogæld
                                             KOM forår 2010           18,2    14,1     14,8   17,4    18,8       -       -
                (% af BNP)
    Anm.:
    1
      Outputgab og konjunkturkorrigerede saldi fra programmerne som genberegnet af Kommissionens tjenestegrene på
    grundlag af oplysningerne i programmerne.
    2
      Baseret på en skønnet potentiel vækst på 3,4 %, 3,1 % og 2,9 % i 2009-2011.
    3
       Konjunkturkorrigeret saldo ekskl. engangsforanstaltninger og andre midlertidige foranstaltninger. Der er ingen
    engangsforanstaltninger og andre midlertidige foranstaltninger i det seneste program og Kommissionens prognose fra
    efteråret.
    Kilde:
    Kommissionens prognoser fra foråret 2010 (KOM), beregninger foretaget af Kommissionens tjenestegrene.
EN                                                              6                                                         EN
 ---pagebreak---                                                 Forslag til
                                         RÅDETS AFGØRELSE
                        om et uforholdsmæssigt stort underskud i Bulgarien
   RÅDET FOR DEN EUROPÆISKE UNION HAR -
   under henvisning til traktaten om Den Europæiske Unions funktionsmåde, særlig artikel 126,
   stk. 6,
   under henvisning til forslag fra Europa-Kommissionen,
   under henvisning til Bulgariens bemærkninger og
   ud fra følgende betragtninger:
   (1)     I henhold til artikel 126, i traktaten om Den Europæiske Unions funktionsmåde skal
           medlemsstaterne undgå uforholdsmæssigt store offentlige underskud.
   (2)     Stabilitets- og vækstpagten er baseret på målsætningen om sunde offentlige finanser
           som et middel til at styrke forudsætningerne for prisstabilitet og en holdbar og stærk
           vækst, som fører til øget beskæftigelse.
   (3)     I henhold til proceduren i forbindelse med uforholdsmæssigt store underskud efter
           traktatens artikel 126, der er uddybet i Rådets forordning (EF) nr. 1467/97 om
           fremskyndelse og afklaring af gennemførelsen af proceduren i forbindelse med
           uforholdsmæssigt store underskud5 (der indgår i stabilitets- og vækstpagten), skal der
           vedtages en afgørelse om, at der foreligger et uforholdsmæssigt stort underskud.
           Protokollen om proceduren i forbindelse med uforholdsmæssigt store underskud, der
           er knyttet som bilag til traktaten, indeholder yderligere bestemmelser om
           gennemførelse af proceduren i forbindelse med uforholdsmæssigt store underskud.
           Rådets forordning (EF) nr. 479/20096 indeholder detaljerede regler og definitioner
           med henblik på anvendelsen af bestemmelserne i nævnte protokol.
   (4)     I 2005 blev stabilitets- og vækstpagten ændret for at gøre den mere virkningsfuld og
           styrke dens økonomiske fundament samt sikre de offentlige finansers holdbarhed på
           lang sigt. Ændringen tjente især til at sikre, at der blev taget hensyn til hele den
           økonomiske og budgetmæssige situation i alle faser af proceduren i forbindelse med
           uforholdsmæssigt store underskud. På den måde bliver stabilitets- og vækstpagten en
   5
           EFT L 209 af 2.8.1997, s. 6.
   6
           EUT L 145 af 10.6.2009, s. 1.
DA                                                  7                                             DA
 ---pagebreak---        ramme, der kan benyttes som støtte for politiske initiativer, der hurtigt kan gøre de
       offentlige finanser sunde igen i en given økonomisk kontekst.
   (5) Ifølge traktatens artikel 126, stk. 5, skal Kommissionen afgive en udtalelse til Rådet,
       hvis den finder, at der er eller kan opstå et uforholdsmæssigt stort underskud i en
       medlemsstat. Med henvisning til sin egen rapport udarbejdet i henhold til artikel 126,
       stk. 3, og Det Økonomiske og Finansielle Udvalgs udtalelse i henhold til artikel 126,
       stk. 4, konkluderede Kommissionen, at der foreligger et uforholdsmæssigt stort
       underskud i Bulgarien. Kommissionen afgav derfor en sådan udtalelse til Rådet
       vedrørende Bulgarien den [6. juli 2010]7.
   (6) Traktatens artikel 126, stk. 6, fastsætter, at Rådet skal tage hensyn til de
       bemærkninger, som den pågældende medlemsstat måtte ønske at fremsætte, inden det
       efter en generel vurdering fastslår, om der foreligger et uforholdsmæssigt stort
       underskud. For Bulgarien fører den generelle vurdering til følgende konklusioner.
   (7) Ifølge de oplysninger, som de bulgarske myndigheder indsendte i april 2010, udgjorde
       det offentlige underskud i Bulgarien 3,9 % af BNP i 2009 og overskred således
       referenceværdien på 3 % af BNP. Underskuddet lå ikke tæt på referenceværdien på
       3 % af BNP, men overskridelsen af referenceværdien kan betegnes som exceptionel i
       traktatens og stabilitets- og vækstpagtens forstand. Den er navnlig resultatet af et
       alvorligt økonomisk tilbageslag i traktatens og stabilitets- og vækstpagtens forstand,
       idet den globale økonomiske og finansielle krise ramte den bulgarske økonomi hårdt,
       og den negative årlige vækst i BNP nåede 5 % i 2009. Ifølge Kommissionens
       prognose fra foråret 2010 skulle det offentlige underskud allerede i 2010 falde til
       under referenceværdien samtidig med stabiliseringen af økonomien og som resultat af
       de finanspolitiske konsolideringsforanstaltninger, som regeringen har gennemført. På
       grundlag af det reviderede underskudsmål for 2010 (3,8 % af BNP ifølge de bulgarske
       myndigheders indberetning fra den 22. juni 2010), hvilket er betydeligt over
       Kommissionens forårsprognose på 2,8 % af BNP, vil overskridelsen af
       referenceværdien formentlig ikke blive midlertidig. Traktatens underskudskriterium er
       ikke opfyldt.
   (8) Ifølge de oplysninger, som de bulgarske myndigheder indsendte i april 2010, ligger
       den offentlige bruttogæld fortsat et godt stykke under referenceværdien på 60 % af
       BNP, og i 2009 lå den på 14,8 % af BNP. I henhold til Kommissionens prognose fra
       foråret 2010 forventes gældskvoten at stige i perioden 2010-2011, men vil fortsat ligge
       under 19 % af BNP. I en indberetning fra den 22. juni 2010 reviderede de bulgarske
       myndigheder den forventede gæld for 2010 yderligere til 15,3 % af BNP. Traktatens
       gældskriterium er opfyldt.
   (9) I henhold til artikel 2, stk. 4, i Rådets forordning (EF) nr. 1467/97 kan der kun tages
       hensyn til "relevante forhold" i de faser, der fører frem til Rådets afgørelse om et
       uforholdsmæssigt stort underskud efter artikel 126, stk. 6, hvis den dobbelte
       betingelse, nemlig at underskuddet fortsat ligger tæt på referenceværdien, og
       overskridelsen af referenceværdien er midlertidig, er fuldstændig opfyldt. I Bulgariens
   7
       Alle dokumenter vedrørende proceduren i forbindelse med det uforholdsmæssigt store underskud i
       Bulgarien findes på følgende websted:
       http://ec.europa.eu/economy_finance/sgp/deficit/countries/index_en.htm.
DA                                                  8                                                 DA
 ---pagebreak---           tilfælde er denne dobbelte betingelse ikke opfyldt. Derfor tages der ikke hensyn til
          andre relevante forhold i de faser, der fører frem til denne afgørelse -
   VEDTAGET DENNE AFGØRELSE:
                                                Artikel 1
   Det fastslås efter en generel vurdering, at der foreligger et uforholdsmæssigt stort underskud i
   Bulgarien.
                                                Artikel 2
   Denne afgørelse er rettet til Republikken Bulgarien.
   Udfærdiget i Bruxelles, den
                                                 På Rådets vegne
                                                 Formand
DA                                                  9                                               DA